Z á p i s n i c a

z 8. zasadnutia Obecného zastupiteľstva v Ardanovciach, ktoré sa konalo dňa 7.7.2012 o 19.00 hod. v miestnosti obecného úradu.

Prítomní: podľa prezenčnej listiny

Program: 1. Otvorenie.

2. Určenie zapisovateľa a overovateľov zápisnice.

3. Stav finančných prostriedkov na účte.

4. Informácia o vodovode.

5. Informácia o výstavbe nájomného bytového domu – 9 b.j.

6. Diskusia.

7. Návrh na uznesenie.

8. Záver.

1. Starostka obce privítala prítomných a skonštatovala, že prítomní sú všetci poslanci, takže zasadnutie je uznášaniaschopné. K navrhovanému programu nemal nikto z prítomných žiadne pripomienky ani doplnky. Starostka dala hlasovať.

Za: 5 Proti: 0 Zdržal sa: 0

1. Za overovateľov zápisnice boli navrhnutí poslanci Gabriela Slamová a Štefan Pišček, za zapisovateľa poslanec Jozef Kozák.
2. Starostka informovala prítomných o stave finančných prostriedkov na bežnom účte. Ku dnešnému dňu činí stav 16.900,28 €.
3. Starostka obce informovala prítomných o pokračovaní jednania na kolaudáciu vodovodu. Oboznámila prítomných o výsledku rokovania s riaditeľom Západoslovenskej vodárenskej spoločnosti v Topoľčanoch za účasti starostov obcí Šalgoviec a Svrbíc a stavbyvedúceho a spoločníka firmy Aquamont Horné Saliby. Na tomto rokovaní sa dohodli, že firma Aquamont pripraví všetky podklady potrebné pre kolaudáciu.
4. V tomto bode starostka obce oboznámila prítomných o výstavbe nájomného bytového domu. Informovala poslancov, že bude žiadať Štátny fond rozvoja bývania o odklad splátok úveru, pretože boli krátené podielové dane a obec nie je schopná mesačne splácať 998 €. Poslanci s návrhom súhlasili a odporučili starostke požiadať Štátny fond rozvoja bývania o odklad splátok.

Za: 5 Proti: 0 Zdržal sa: 0

1. V diskusii nemal nikto z prítomných žiadne pripomienky ani doplnky.
2. Návrh na uznesenie prečítala starostka obce, ktorý poslanci jednohlasne schválili.

Za: 5 Proti: 0 Zdržal sa: 0

1. Starostka poďakovala prítomným za účasť a ukončila zasadnutie.

Ardanovce, 7.7.2012 zapísala: Valová

Overovatelia: ...................................................

.........................................................

U z n e s e n i e

z 8. zasadnutia Obecného zastupiteľstva v Ardanovciach, ktoré sa konalo dňa 7.7.2012 v miestnosti obecného úradu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obecné zastupiteľstvo na svojom zasadnutí schválilo nasledovné uznesenie:

**Uzn. č. 27**

* berie na vedomie informáciu o finančných prostriedkoch na účte,
* berie na vedomie informáciu o vybavovaní kolaudácie vodovodu,
* berie na vedomie informáciu o výstavbe nájomného bytového domu – 9 b.j.

**Uzn. č. 28**

* odporúča uplatniť požiadavku odkladu splácania úveru zo ŠFRB na základe krátenia podielových daní v príjmovej časti rozpočtu obce.

**Uzn. č. 29**

* určuje overovateľov zápisnice poslancov Gabrielu Slamovú a Štefana Piščeka.

Ardanovce, 7.7.2012

Ondrejková Ľubomíra

starostka obce